ঘাটাল পুরসভার প্রাক্তন চেয়ারম্যান, কাউন্সিলার গ্রেফতার

মধুসূদন ভট্টাচার্য, ঘাটাল: ঘাটাল পুরসভার (Ghatal Corporation) প্রাক্তন চেয়ারম্যান (Former Chairman) তথা বর্তমান কাউন্সিলর (Councilor) গ্রেফতার। সোশ্যাল মিডিয়ায় (Socil Media) ঘুরে বেড়াচ্ছে একটি চিঠি। সেই চিঠি দেখিয়ে টাকা তোলার অভিযোগ প্রাক্তন চেয়ারম্যানের বিরুদ্ধে। সোমবার সন্ধ্যা থেকেই অল ইন্ডিয়া তৃণমূল কংগ্রেসের প্যাডে একটি লেটার ঘুরে বেড়াচ্ছে।

সমাজ মাধ্যমে পুলিশের নজরে আসে। সেই সঙ্গে প্রাক্তন চেয়ারম্যানের বিরুদ্ধে ঘাটাল থানাতে অভিযোগ করেন এক ব্যক্তি। অভিযোগকারীর দাবি ৫ লক্ষ টাকা তার কাছ থেকে নেওয়া হয়েছে। অভিযোগ পেয়ে পুলিশ গ্রেফতার করে প্রাক্তন চেয়ারম্যান বিভাস চন্দ্র ঘোষকে (Bibhas Chandra Ghosh) । বর্তমানে বিভাস বাবু ঘাটাল পুরসভার ১৩ নম্বর ওয়ার্ডের কাউন্সিলর।

আরও পড়ুন- নদিয়ায় দূষণমুক্ত পরিবেশ গড়ার অঙ্গিকার

পশ্চিম মেদিনীপুর জেলা পুলিশ সুপার জানান, অভিযোগ পেয়ে বিভাস চন্দ্র ঘোষকে গ্রেফতার করা হয়েছে। তাকে ঘাটাল আদালতে তোলা হবে। তার বিরুদ্ধে ওঠা অভিযোগ খতিয়ে দেখা হচ্ছে। তৃণমূলের প্রতিক্রিয়া পাওয়া যায়নি এখনও পর্যন্ত।

দেখুন আরও খবর-